Izmir 10. októbra (TASR) - Minimálne dve obete na ľudských životoch si dnes vyžiadalo potopenie lode pri tureckom pobreží. Na úplne preplnenom plavidle sa nachádzalo minimálne 24 ilegálnych utečencov.
Obidve obete sú ženy afrického pôvodu. Kapitán lode, ako aj ďalších šesť emigrantov z Nigérie sú stále nezvestní. Ostatných ilegálnych prisťahovalcov, medzi nimi šesť osôb z Iránu, sa podarilo našťastie zachrániť.
Loď sa potopila len dva kilometre od tureckého mesta Didim. Kapitán pôvodne smeroval na jeden z gréckych ostrovov. Príčina tragédie bola pravdepodobne preplnosť plavidlo, ktoré bolo stavané len pre desať cestujúcich.